钦定古今图书集成/明伦汇编/氏族典/第490卷 > 《廖用贤尚友录》 > 向胜 向行 向罗
## 钦定古今图书集成/明伦汇编/氏族典/第490卷 > 《廖用贤尚友录》 > 向胜 向行 向罗

按《左传昭公二十年》：宋元公无信，多私而恶华、向。华
定、华亥与向宁谋曰：“亡愈于死，先诸华亥”伪有疾，以
诱群公子，公子问之，则执之。夏六月丙申，杀公子寅、
公子御戎、公子朱、公子固、公孙援、公孙丁，拘向胜、向
行于其廪。公如华氏请焉，弗许，遂劫之。癸卯，取太子
栾与母弟辰、公子地以为质。公亦取华亥之子无戚、
《向宁》之子罗，《华定》之子启，与《华氏》盟以为质。